She’s a Woman

«She's a Woman» er en sang av The Beatles, skrevet av Paul McCartney med litt hjelp fra John Lennon. Den ble uansett offisielt kreditert Lennon/McCartney. Sangen ble først utgitt 23. november 1964 i USA på b-siden av singlen I Feel Fine. I Storbritannia ble singlen utgitt fire dager senere.

 Bakgrunn 

«She's a Woman» ble skrevet 8. oktober 1964 som var samme dag som den ble innspilt. McCartney ville skrive en blues aktig sang spesielt egnet til å spille på konserter, og ville etterligne sitt idol Little Richard i sangstil. Da han ankom Abbey Road Studios, huket han tak i Lennon slik at de fikk gått igjennom teksten og skrevet den ferdig.Miles, Barry (1997). Paul McCartney: Many Years From Now. New York: Henry Houston, Texas, USA: Holt and Company. ISBN 0-8050-5249-6 s. 172/173 Lennon likte spesielt strofen «turns me on» som ofte blir brukt som et verbalt uttrykk vedrørende marihuana røyking.The Beatles (2000). The Beatles Anthology. San Francisco: Chronicle Books. ISBN 978-0-8118-2684-6 s. 160 Snaut seks uker forut for innspillingen, hadde The Beatles hatt besøk av Bob Dylan på sitt hotellrom i New York City hvor sistnevnte lot dem prøve den slags type illegal tobakk for første gang.Rayl, A.J.S. (1989) A Hard Day's Night in America London, Sidgwick & Jackson Limited. ISBN 0-283-99976-4 s. 132 – 136

 Innspilling 

De spilte inn syv tagninger hvorav den sjette ble mest vellykket. Grunnkompet besto av Lennons elektriske gitar, McCartneys bass og vokal og Ringo Starrs trommer. McCartney la på piano, George Harrison en gitarsolo, mens Starr supplerte med chohalho; et rytmeinstrument som gir fra seg nesten samme lyd som maracas.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 49

Lennon starter med såkalt «off-beat»; altså at han følger skarptrommelaget. Ellers spiller McCartney en oktav høyere enn vanlig på sin bass, og dette var første gang han gjorde noe mer ut av bass-spillet enn at den kun fungerte som kompinstrument.MacDonald, Ian (2005). Revolution in the Head: The Beatles' Records and the Sixties (andre utgave). London: Pimlico. ISBN 1-844-13828-3 s. 105/106 Tagning syv varte cirka 6 1/2 minutter hvor McCartney kjørte stemmen sin hardt der de improviserte på slutten.Turner, Steve (2009) The Stories Behind the Songs 1962 – 1966, Carlton Books Limited ISBN 978-1-847-32267-8

7. desember 1981 kom EP-boksen The Beatles EP Collection ut. Den hadde med en bonus-EP som ble kalt The Beatles EP. Boksen ble relansert med en CD-boks 26. mai 1992. En av de fire sangene var «She's a Woman» i stereo-versjon med «one-two-three-four» inntelling av McCartney.

 Personell 

Paul McCartney: bass, piano, vokal
John Lennon: rytmegitar
George Harrison: sologitar
Ringo Starr: trommer, chohalho

 Konsertutgivelser med The Beatles 

The Beatles la til «She's a Woman» på sitt repertoar på sine juleshow sent i desember 1964 og spilte den på hver konsert fram til og med sin siste 29. august 1966  i Candlestick Park, San Francisco.Lewisohn, Mark (1992). The Complete Beatles Chronicle: The Definitive Day-By-Day Guide To The Beatles' Entire Career. London: Pyramid Books. ISBN 1-855-10021-5 s. 364 McCartneys pianoarrangement på originalen ble ivaretatt av Harrisons gitar. Felles for alle konsertversjoner som havnet på opptak (lovlige eller ulovlige), er at etter Harrisons gitarsolo, repeterer de ikke mellomverset, men går direkte på avlutningssekvensen. Ellers var den som regel sang nummer to på repertoaret; etterfulgt av enten «Twist and Shout» eller «Rock and Roll Music». To offisielle konsert-varianter har blitt utgitt av «She's a Woman»:

The Beatles at the Hollywood Bowl – (utgitt 4. mai 1977) hvor opptaket er fra 30. august 1965 hvor de spilte i Los Angeles.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 62
Anthology 2 – (utgitt 18. mars 1996) hvor opptaket er fra 30. juni 1966 (kvelds-konserten) da de spilte i Tokyo.Anthology 2 – informasjon i heftet (s. 24) som fulgte med utgivelsen

I sin solokarriere konsertdebuterte McCartney med «She's a Woman» første gang 8. mai 1991 i Barcelona og spilte den på Europa-turnéene i 1991 og 2004 (som inkluderte Valle Hovin stadion i Oslo 14. juni 2004).Informasjon fra Paul McCartneys offisielle webside

Han inkluderte også «She's a Woman» da han spilte inn en akustisk versjon i MTV-programmet «Unplugged» 25. januar 1991. Opptaket ble gitt ut 13. mai 1991 på albumet Unplugged – The Official Bootleg.Informasjon fra Paul McCartneys offisielle webside

 «She's a Woman» versjoner fremført i BBC RadioLewisohn, Mark (1992). The Complete Beatles Chronicle: The Definitive Day-By-Day Guide To The Beatles' Entire Career. London: Pyramid Books. ISBN 1-855-10021-5 s. 357 
 Programtittel:  Innspillingsdato:  Kringkastet: Top Gear Saturday Club  17. november 1964  26. november 1964 26. desember 1964 The Beatles (Invites You to Take a Ticket to Ride)  26. mai 1965  7. juni 1965

Variantene fra Top Gear ble i 1994 utgitt på Live at the BBC, den andre har havnet på bootlegs.

 Annet 

«She's a Woman» blir avspilt på en kassettspiller i filmen Help! i forbindelse med at The Beatles befinner seg på Salisbury Plain hvor de gjør opptak.
Samme dag som gruppen inn «She's a Woman», tok Ringo Starr førerprøven.Lewisohn, Mark (1990) The Beatles Day By Day. New York, Harmony Books. ISBN 0-517-57750-X s. 53
Mens Lennon spilte inn Double Fantasy var det av og til duket for litt jam med musikerne. 18. august 1980 jammet de på «She's a Woman».http://www.myspace.com/john_lennon_1980/blog/289923312 Lennon ble med og sang, men ble etter hvert lei sangen og sa klart i fra.

Referanser

 Eksterne lenker 

 Sangteksten (presentert på Paul McCartneys offisielle webside)

Kategori:The Beatles-sanger
Kategori:Sanger skrevet av Lennon/McCartney
Kategori:Sanger fra 1964